Case ID: 1181388
Sentence 5: Bir müddət evdə oturduqdan sonra xalası oğlu Elməddinə gedib pivə içməyi təklif etmiş, təxminən saat 23:30 radələrində Abşeron rayonu, Xırdalan şəhəri, H.Əliyev prospektində, “At heykəli” adlanan ərazinin yaxınlığında yerləşən “New York” kafesində oturub pivə içib hesab verərkən tanımadığı polis əməkdaşı ona yaxınlaşaraq “nə yellənirsən” deyə soruşmuş, o isə cavabında nə səbəbə görə belə bir ifadə işlətdiyini soruşaraq hər kəs kimi istirahət etdiyini bildirmiş, bundan sonra həmin polis əməkdaşı adının sonradan Aydın olduğunu bildiyi şəxslə aralarında mübahisə yaranmış və kafedən çıxan zaman Aydın və tanımadığı digər üç nəfər polis əməkdaşı ona yaxınlaşaraq heç bir söz demədən onun və arxasınca gələn xalası oğlu Təqsirləndirilən şəxs2 kəmərindən tutub dartmış, nalayiq söyüşlər söyərək hər ikisinə zor tətbiq etmiş və post patrul maşınına əyləşdirmişlər, həmin post patrul avtomaşını ilə onları Abşeron RPİnə gətirmişlər, onlar buna görə polis əməkdaşlarına etirazlarını bildirmiş və Aydın digər polis əməkdaşları ilə onu yenidən nalayiq söyüşlərlə söyüb təhqir etmiş, o və xalası oğlu Təqsirləndirilən şəxs2 Abşeron rayon Polis İdarəsində səs-küy salmasına görə digər polisəməkdaşları ilə xxxxxxdə raport tərtib etmiş, sonra ikisi sərxoşluğun müayinə məntəqəsinə aparılmış, sərxoşluğu müayinə məntəqəsində xalası oğlu Təqsirləndirilən şəxs2lə xxxxxxdə müayinədən keçdikdən sonra post patrul avtomaşını ilə təkrar Abşeron rayon Polis İdarəsinin inzibati binasına getmişlər, avtopatrul maşınında Aydın onun ünvanına nalayiq söyüş söydüyü üçün o da sonuncunun söyüşünü özünə qaytardıqdan sonra Aydın avtomaşını saxladaraq onu döymək istəmiş, lakin patrul avtomaşının adını bilmədiyi sürücüsü avtomaşını saxlamamış, müayinədən qayıdandan sonra Abşeron rayon Polis İdarəsinin inzibati binasının həyətində Aydın onun əlinə qandal vuraraq əl və ayaq zərbələri ilə bədəninin müxtəlif nahiyyələrinə xəsarətlər yetirmiş, həmin an xalasıoğlu Elməddin onu buraxağı dedikdən sonra Aydın onun da bədəninin müxtəlif nahiyyələrindən xəsarətlər yetirmiş və bu zərbələr nəticəsində Elməddin başından və bədənin müxtəlif nahiyyələrindən xəsarətlər almışdır.